Čo mám urobiť? Ako sa mám zapojiť? Ako môžem pomôcť pri riešení klimatickej krízy? Tieto otázky trápia mnohých, ktorým nie je ľahostajná budúcnosť života na zemi a odpovede na ne hľadá práve kniha Naša (klimatická) zmena.
Aj keď k riešeniu môže prispieť každý z nás, neočakávajte návody na domáce kompostovanie alebo vegánsku kuchyňu, aj keď niekoľko rád ako zmeniť svoju domácnosť či život v knihe objavíte. Naším spoločným najdôležitejším nástrojom na riešenie klimatickej krízy však je občianska spoločnosť. A tak táto kniha je o tom, aká vážna je klimatická kríza, čo máme robiť, aby sme skutočne efektívne pomohli pri jej riešení, a ako sa môže zapojiť každý z nás.
Denník SME prináša knihu Naša (klimatická) zmena vo svojej edícii autorov. Stojíme na prahu zmeny a uprostred najzávažnejšej krízy, akú ľudstvo zažilo. Ešte dnes máme šancu ju ovplyvniť, ale nesmieme strácať čas.
V utorok 21. septembra si môžete v stánkoch kúpiť denník SME spolu s knihou len za 4,99 €. Na stánkoch bude dostupná do nedele 27. septembra a potom v každom dobrom kníhkupectve.
Naša (klimatická) zmena vychádza v knižnej edícii autorov denníka SME. Prinášame ju pre vás po úspešne vypredanej druhej časti a spolu s knihou o únose prezidentovho syna od Matúša Burčíka, Zamysleniami Róberta Bezáka od novinárky Marie Vrabcovej či výbere toho najlepšieho v knihe Prvá vodka po smrti od Ľ.Feldeka či Obesíme ťa od M.Havrana ju môžete nájsť aj v našom online shope.